
        REPUBLIKA HRVATSKA         
 OSJEČKO – BARANJSKA ŽUPANIJA

 
GRAD OSIJEK

 UPRAVNI ODJEL ZA PROSTORNO UREĐENJE,
                GRADITELJSTVO I ZAŠTITU OKOLIŠA

KLASA:361-01/24-01/2
URBROJ: 2158-1-17-03/2-24-6
Osijek, 23. svibanj 2024.
	
PROJEKTNI ZADATAK


- za nabavu rashladnog uređaja i radove na montaži sustava uključujući i zbrinjavanje radne tvari za potrebe provedbe Projekta smanjivanja potrošnje tvari koje oštećuju ozonski sloj 
i fluoriranih stakleničkih plinova u zgradi Gradske uprave Grada Osijeka 
na adresi F. Kuhača 9. u Osijeku -


Predmet projektnog zadatka je nabava rashladnog uređaja i izvođenja radova na montaži sustava uključujući i zbrinjavanje radne tvari za potrebe provedbe Projekta smanjivanja potrošnje tvari koje oštećuju ozonski sloj i fluoriranih stakleničkih plinova u zgradi Gradske uprave Grada Osijeka na lokaciji: 

· Gradska uprava Grada Osijeka, Franje Kuhača 9. Osijek

PROCIJENJENA VRIJEDNOST NABAVE:

Procjena vrijednosti nabave iznosi 50.000,00 EUR bez PDV odnosno  62.500,00 EUR s PDV-om. 

OPIS I SPECIFIKACIJA :
Grad Osijek provodi Projekt smanjivanja potrošnje tvari koje oštećuju ozonski sloj i fluoriranih stakleničkih plinova u zgradi Gradske uprave Grada Osijeka na adresi F. Kuhača 9. u Osijeku. 

Cilj Projekta je ostvarivanje doprinosa smanjenju i ukidanju tvari koje oštećuju ozon i fluoriranih stakleničkih plinova kako bi se olakšala tranzicija prema tehnologijama koje ovise o dopuštenim radnim tvarima s niskim potencijalom globalnog zagrijavanja i niskim utjecajem na klimatske promjene. Stoga je Projektom planirana nabava rashladnog uređaja i izvođenja radova na montaži sustava uključujući i zbrinjavanje radne tvari odnosno zamjena dizalice topline zrak-voda za hlađenje prostora potkrovlja u zgradi Gradske uprave Grada Osijeka s novom s radnom tvari GWP 1500.  Učinci zamjene opreme su istovremeno povećanje energetske učinkovitosti i smanjenje potrošnje energije. Predmet Projekta je zamjena nepokretnih rashladnih sustava za potrebe očuvanja kvalitete zaleđene ili svježe robe u hladnjačama, a koji sadrže fluorirane stakleničke plinove (HFC) ili čije funkcioniranje o njima ovisi s potencijalom globalnog zatopljenja (GWP) jednakim ili većim od 2500 minimalno starim 14 godina te s punjenjem radne tvari više od 10 tona C02 eq.
Konkretno Projektom je planirana zamjena rashladnika vode York koji uz pomoć unutarnjih jedinica (pretežito stropnih modela) služi za hlađenje prostora u potkrovlju zgrade Gradske uprave. 
Tehničke specifikacije su dane u Troškovniku a opisane u Glavnom projektu strojarskih inastalacija - Projektu zamjene postojećeg rashladnog sustava za potrebe provedbe Projekta smanjivanja potrošnje tvari koje oštećuju ozonski sloj i fluoriranih stakleničkih plinova

Radovi se izvode na osnovu:

1. Glavni projekt strojarskih instalacija - Projekt zamjene postojećeg rashladnog sustava za potrebe provedbe Projekta smanjivanja potrošnje tvari koje oštećuju ozonski sloj i fluoriranih stakleničkih plinova
DS Consulting d.o.o. za konzalting, projektiranje i nadzor, Mrežnička 14, 31 000 Osijek, Broj projekta: S-221/2024, Veljača 2024., glavni projektant Daniel Srb, dipl. ing. stroj

Prostori u potkrovlju zgrade Gradske uprave Grada Osijeka na adresi F. Kuhača 9. u Osijeku.
hlade se centralno putem rashladnika vode York i unutarnjih jedinica pretežito stropnih odela. 
Rashladni učin rashladnika vode York model YCAAB90 iznosi 59,9 kW, instalirana lektrična snaga 26,3 kW, faktor hlađenja EER=2,28. Energetski razred rashladnika vode F, radna tvar R407c. Uz rashladnik vode smješten je spremnik hladne vode York UK 300L 2HP volumena 300 l s ekspanzijskom posudom volumena 12 l. 
Postojeći rashladnik vode York model  YCAAB90 iznosi 59,9 kW, instalirana električna snaga 26,3 kW, faktor hlađenja EER=2,28 zamjenjuje se novim s prirodnom radnom tvari R290. Sva odabrana oprema predviđena projektom je odabrana tako da zadovolji postavljene uvjete korištenje opreme za grijanje. Kako bi se postiglo što trajnije rješenje, predviđena je visokokvalitetna oprema s dugim vijekom trajanja. Predviđena oprema zadovoljava sve zakonske uvjete iz područja zaštite od buke i sigurnosti.
Predviđena je ugradnja visokoučinkovite inverterske dizalice topline sa zrakom hlađenim kondenzatorom kompaktne izvedbe za vanjsku ugradnju. Uređaj je opremljen s jednim inverter DC kompresorom, jednim rashladnim krugom, elektronskim ekspanzijskim ventilom, pločastim isparivačem, zračnim kondenzatorom, aksijalnim frekventno reguliranim ventilatorima, elektro ormarom, mikroprocesorskim upravljačem, sigurnosnim ventilom, presostatima visokog i niskog tlaka.
U sklopu uređaja nalazi se elektro upravljački ormar s energetskim, zaštitnim i upravljačkim sustavima. Mikroprocesorski upravljač upravlja svim dijelovima i funkcijama sustava kao što
su proporcionalno – integralna kontrola polazne temperature vode, kontrola tlaka kondenzacije, zaštita kompresora od preopterećenja, vremensko vođenje, sustav samo dijagnostike i automatskog prikaza kvara, funkcije pred-alarma visokog i niskog tlaka, brojanje radnih sati kompresora, nadzor faza, osjetnik protoka, daljinsko paljenje i gašenje, kontakt za zbirni signal alarma, prikaz postavnih vrijednosti, grešaka i parametara, mogućnost ulaznog signala za ograničenje el. snage i svom radnom i zaštitnom automatikom te svim ostalim elementima.

Tehničke karakteristike Projektom planiranog uređaja:
Ogrjevni učinak : min. 72.8 [kW] kod temperature vode 45/40 [°C] i temperature okoline 7 [°C].
Rashladni učinak :  min. 63.7 [kW] kod temperature vode 7/12 [°C] i temperature okoline 35 [°C].
SEER =  min. 5.41
SCOPW55 = min. 3.40
SCOPW35 = min 4.20
Medij : voda
Napajanje : 380V - 3ph - 50Hz
Broj kompresora : 1
Broj rashladnih krugova: 1
Regulacija kapaciteta : kontinuirana inverterska regulacija snage
Radna tvar treba biti : R-290
Dimenzije DxŠxV : 2400 x 1100 x 2250 [mm] (+/- 10%)
Raspon rada:
Temperatura okoline - grijanja (°C) min: -20 ~ 43
Temperatura vode - grijanja (°C) min: 25 ~ 75
Temperatura okoline - hlađenje (°C) min: -5 ~ 46
Temperatura vode - hlađenje (°C) min: 5 ~ 20
Oprema koja min. treba biti sadržana u isporuci dizalice topline :
modul za grupno upravljanje više uređaja (Ecoshare ili jednakovrijedno)
DC visokoučinkoviti ventilatori (VENDC ili jednakovrijedno)
zvučna izolacija kompresora (SC ili jednakovrijedno)
hidromodul sa jednom cirkulacijskom crpkom (inverter) (HYGU1V ili jednakovrijedno)
inercijski spremnik unutar uređaja (ACIMP ili jednakovrijedno)
hvatač nečistoća (IFWX ili jednakovrijedno)
zaštitna mreža kondenzatora (PGFCX ili jednakovrijedno)
protupotresne antivibracijske podloške (AMMSX ili jednakovrijedno)
Proizvođač: Clivet ili jednakovrijedan
Tip : WiSAN-P 25.2 ili druga jednakovrijedna
Oprema za grijanje se isporučuje u kompletu zajedno s potrebnim montažnim i spojnim
priborom.

Oprema se postavlja na postojeće čelično postolje (platformu) na kojem je postavljen
postojeći uređaj veće mase. Spajanje je izvodi na postojeći cijevni razvod do uređaja.


MJESTO IZVOĐENJA RADOVA

Lokacija izvođenja radova:  

· Gradska uprava Grada Osijeka, Franje Kuhača 9. Osijek,  kč. br. 5824 k.o. Osijek


ROK POČETKA RADOVA I ZAVRŠETKA IZVOĐENJA RADOVA:

Odabrani Ponuditelj dužan je sa nabavom rashladnog uređaja započeti odmah po sklapanju Ugovora/izdavanju narudžbenice. Po dobavi rashladnog uređaja odabrani Ponuditelj dužan je odmah izvesti radove na montaži sustava uključujući i zbrinjavanje radne tvari. 
Rok za ispunjavanje svih obaveza po Ugovoru (nabava i radovi na montaži sustava uključujući i zbrinjavanje radne tvari) je 14. ožujak 2025.
Datum dovršenja ugovorenih radova smatra se datum upisan u građevinski dnevnik kao dan kada su predmetni radovi završeni, a koji ovjeravaju nadzorni inženjeri i ovlašteni voditelji pojedinih radova.

PLAĆANJE

Plaćanje po računu vršit će se u roku do 30 (trideset) dana od dana primitka i ovjere računa od strane stručne osobe Naručitelja. 
Sukladno Zakonu o elektroničkom izdavanju računa u javnoj nabavi (Narodne novine br. 94/18), odabrani ponuditelj je obvezan Naručitelju izdati i dostaviti isključivo elektronički račun. Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.



U Osijeku, 23. svibnja 2024. 
Izradio:  Domagoj Dvoržak dipl.ing.el.

